kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en oc kk kk kk de kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk hbs_cyr kk de hbs_cyr kk de kk kk kk uk kk kk kk kk kk kk uk ky kk ky kk en kk kk kk kk kk kk kk kk kk kk ba kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Тақуалықтың берер пайдасы мен нәтижесі бар ма? - Қазақстандағы Ислам
Сұрақ: Тақуалық туралы көп уағыздар мен насихаттар бар. Осы тақуалықтың берер пайдасы мен нәтижелерін нақты атап берсеңіз?
Жауап: Исламда материалдық әлеммен қоса руханиятты қамтып, әрі тамыры осы дүниеде көктеп, жемістерін ана дүниеде беретін тақуалық сипаты жүйелі түрде ұғындырылған. Тақуалық – Құран кәрім мен Пайғамбарымыздың (Алланың салауаты мен сәлемі болсын) сүннетінде де ерекше мән берілген сиптат. Сондықтан жалпы тақуалыққа тоқталып жатпай, ғалымдарымыздың Құран аяттары мен хадистерге сүйене отырып анықтаған пайдалары мен игіліктеріне тоқталайық.
Ең ардақты жан. Адамның абыройлылығы мен ардақтылығы шыққан тегіне, руына, түр-түсіне, лауазымына қатысты емес екенін Хақ Тағала Құранда: «Уа, адамдар! Шүбәсіз, сендерді бір ер мен бір әйелден жараттық. Сондай-ақ, сендерді бір-біріңмен танысып, табысуларың (һәм біріңе-бірің қамқоршы дос болып, өзара жәрдемдесіп, тату-тәтті өмір сүрулерің әрі жер бетін көркейтулерің) үшін сан алуан ұлыстар мен руларға бөлдік. Біле білсеңдер, Алланың алдындағы ең ардақтыларың – ең тақуаларың» («Хұжырат» сүресі, 13-аят) деп нақты көрсептіп берген.
Дұшпаннан қорғалады. Алла Тағала дұшпанның түрлі айлаларынан қорғайтындығын «Егер сабырлылық танытсаңдар және (хақ жолдан ауытқымай) тақуалық шеңберінен шықпай әрекет ететін болсаңдар, олардың қулық-сұмдығы мен құрған тұзақтарының сендерге ешқандай да зияны тимейді» деп хабар береді («Али Имран» сүресі, 120-аят).
Алла – тақуалардың досы. Аллаға дос болу қандай үлкен бақыт десеңізші! Ал, тақуаларға мұның жолы ашық екенін Жаббар Иеміз: «Алла болса, Өзіне лайықты түрде тағзым ететін һәм қарсы келуден сақтанатын тақуа жандардың жанашыр досы» деп айтып кеткен («Жәсия» сүресі, 19-аят).
Істеріне жеңілдік беріледі. Тақуа адамның әр ісіне жеңілдік берілетіні Құранда: «Кім Алладан қорықса, оның ісіне оңайлық жасайды» деу арқылы нақтыланған («Талақ» сүресі, 4-аят).
Күнәлары кешіріліп, мол сауапқа кенеледі. Алла Тағала тақуа құлдарына берілетін сый турасында: «Алладан қорықса, оның күнәлі істерін жойып, сауабын молайтады» деп («Талақ» сүресі, 5-аят) бір жағынан күнәнің кешірілітіндігін, екінші жақтан сауаптарының еселенетіндігін айту арқылы, тақуалыққа қызықтырған.
Жер мен көктің берекет қақпасы ашылады. Құранда: «Егер әлгі елді мекендердің халқы иман келтіргенінде һәм Аллаға қарсы келуден сақтанып, Оны паналағандарында, әлбетте, Біз олар үшін көк пен жердің берекет қақпаларын айқара ашып, оларды әбден жарылқайтын едік» делінген («Ағраф» сүресі, 96-аят).
Істері түзеледі. Тақуалық танытқан құлының істерін Алла Тағала түзетіп, күнәларын кешіреді. Құранда бұл ақиқат: «Уа, иман еткендер! Ендеше, Алладан лайықты түрде қорқып, Оған қарсы келуден әрі азабынан барынша сақтаныңдар және әрдайым жібі түзу сөз айтыңдар!  Сол арқылы Алла істеріңді түзу қылып, күнә-қателіктеріңді кешірсін» деп баяндалған («Ахзаб» 70-71-аяттар).
Ізгі істері қабыл етіледі.  Біз қай жақсылығымыздың қабыл боларын білмейміз, сондықтан әрдайым жақсылық жасаумен боламыз. Өз кезегінде бұл да Алла Тағаланың адам өмірін жақсартуға бағытталған бірі сыры. Десек те Хақ Тағала тақуалардың жасаған ізгі істерін қабыл ететіндігі: «Алла сөзсіз тақуалардан ғана қабыл етеді» деп баяндаған («Мәида» сүресі, 27-аят). Әрине тақуалыққа қол жеткізу оңай емес, алайда нәтижелерінің кереметтігі пендені қызықтырмай қоймайды әрі тақуалыққа жету жолында үлкен шабыт сыйлайды.
Тозақ отынан сақталады. Ақыреттің үлкен қайғы-мұңы мен қасыреті лаулап жанған тозақ отына түсу болса, тақуалық одан аман сақтап қалады. Бұл ұлы шындық Құранда: «Содан кейін Аллаға асылық қылудан қорыққан тақуа жандарды құтқарамыз» («Мәриям» сүресі, 70-аят), «Ал Аллаға шын көңілден тағзым етіп, Оған қарсы келуден барынша сақтанатын тақуа жандар ол оттан аулақ әкетіледі» («Ләйл» сүресі, 17-аят) деп баяндалады.
Қияметте жоғары мәртебеге қол жеткізеді. Алла Тағала: «Күпірлік еткендерге дүние тіршілігі әдемі көрінді де иман еткендерді тәлкек қылады. Негізінде тақуалар қиямет күнінде олардан үстем болады және Алла қалағанын есепсіз ризыққа бөлейді» деп айтқан («Бақара» сүресі, 212-аят).
Жаннатқа кенеледі. Тақуа адамдар жаннаттың мирасқорлары. Алла Тағала Құранда:«Құлдарымыздан тақуа болғандары үшін, мұрагер ететін жаннат осы» деген («Мариям» сүресі, 63-аят). Сондай-ақ тағы бір аятта «Раббыларыңның жарылқауына һәм шынайы тақуалар үшін әзірленген кеңдігі жеті қат аспан мен жердей болған жұмаққа асыға ұмтылыңдар!» («Әли Имран» сүресі, 133-аят) деп тақуалар үшін дайындалған жұмаққа асығуға шақырған .
Екі дүниеде қуанышқа кенеледі. Алла Тағала тақуалардың екі дүниеде де қуанышқа кенелетіндігін айтып:«Олар шынайы түрде иман еткендер һәм Аллаға асылық қылудан сақтанып, өз міндеттерін толық орындайтындар. Оларға бұл дүниеде де, ақиретте де сүйінші. Алланың сөздерінде (һәм үкімдерінде) өзгеріске жол берілмейді. Міне, ең ұлы жетістік, ең зор табыс – осы» («Юнус» сүресі, 63-64-аяттар) сүйіншілейді.
Осы орайда Имам Ғазали былай дейді:
«Осы аяттардан дүние мен ақыреттің бақыты тақуалық деген қазынаның ішінде екенін ұғамыз. Олай болса, әй мүміндер, екі дүниеде бақытқа қол жеткізгілерің келсе, тақуалықтың берер пайдаларының игілігін иелену мүмкіндігінен құр алақан қалмаңдар! Толыққанды құлшылық мына үш негізге байланысты: 1. Құлшылықта Алланың қолдауы, 2. Құлшылықтың дұрыстығы, түзелтілуі  кемшіліксіз әрі толық болуында, 3. Алла Тағаланың құлшылықтарды қабыл етуі. Тақуалық осы үш негізді де қамтиды.
Құран Кәрімдегі «Алла тақуалармен бірге» («Нәхіл» сүресі, 28-аят), «Алла тақуалардың істерін түзетеді» («Ахзаб» 70, 71-аяттар), «Алла тақуалық иелерінің тақуалықтарын қабыл етеді» («Мәида» сүресі, 27-аят) деген аяттар осы үш негізді баяндайды. Осы жерден құлшылықтың аталған үш негізде жинақталғанын көреміз.
Өйткені Алланың қолдауынсыз құлшылық жасау оңай емес, ал түзелтусіз құлшылық толық болмайды. Өз кезегінде құлшылық пен ізгі істеріміз қабыл етілмесе, оның пайдасы жоқ. Сондықтан Аллаға берілген құлдар әрдайым тағат-құлшылықтарында қолдау мен табысқа жету, қателіктерінің түзелтіліп, кемшіліктерінің толықтырылып, қабыл етілуін әрдайым Алла Тағаладан жалбарынып сұраған.
Осылардың барлығын Жаратқан Иеміз (олар қаласа да, қаламаса да) тақуаларға уәде еткен. Сондықтан да екі дүниеде де бақытқа қол жеткізуді қалаған құлдар жасаған ізгі істері мен құлшылықтарының пайдасын көру үшін тақуалық иесі болуы керек» (Ғазали. Минхажу әл-абидин (Абидлерин иолу, (ауд:) Тургут Улусой, «Хисар» баспасы)
Осылайша бүкіл жақсылыққа жетелейтін себептерді толығымен дұрыс пайдаланып, күллі жамандық атаулыдан алшақ тұруды қамтитын тақуалықтың нәтижесінде адам баласы «асфалас-сафилин» – «төменгілердің ең төмені» болудан құтылып, «‘ала’-у иллиин» «жоғарғылардың ең жоғарғысы» болу деңгейіне жетеді. Сондықтан да тақуаға қол жеткізген жан барлық жақсылық пен берекенің қайнар бұлағын жазбай, жаңылмай дәл табады.
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Үш қасиеті бар ағаш
Сұрағыма жауап бергеніңізге рахмет. Толыққан әрі түсінікті. Көп рахмеет.
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 179 Твитерге 112
Исламның 5 парызы – Ибраһимнің (а.с.) 5 қазынасы
Бөлісу 1208 Твитерге 755
Дұрыс дұға жасау әдебі
Бөлісу 958 Твитерге 599
Төрт мәзһаб – ислам
Бөлісу 733 Твитерге 458
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Қаржы алаяқтарынан қалай сақтанамыз?
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin